stanford-oval/wikipedia huggingface dataset:
สมเด็จพระราชินีรามโบลามาโซอันโดรแห่งมาดากัสการ์

สมเด็จพระราชินีรามโบลามาโซอันโดรแห่งมาดากัสการ์ (อังกฤษ: Queen Rambolamasoandro of Madagascar) พระนามเดิม เจ้าหญิงราโวรามบาโต ทรงเป็นพระอัครมเหสีในสมเด็จพระเจ้าอันเดรียนนามโบอินีเมรีนาแห่งมาดากัสการ์ พระองค์เป็นพระธิดาของ ราเบซาคา กับ ราโวลอมบาโต พระองค์ทรงเป็นหนึ่งในพระชายาทั้งสิบสองพระองค์ของพระเจ้าอันเดรียนนามโบอินีเมรีนา  พระองค์ทรงมีพระราชอำนาจในรัชสมัยของพระโอรสคือ สมเด็จพระเจ้าราดามาที่ 1 แห่งมาดากัสการ์ และพยายามผลักดันให้เจ้าชายราโกโตเบ พระนัดดา ซึ่งเป็นพระโอรสในพระราชธิดาองค์ใหญ่ของพระนางขึ้นครองบัลลังก์ แต่พระองค์ทรงถูกประหารโดยพระสุณิสา คือ สมเด็จพระราชินีนาถรานาวาโลนาที่ 1 แห่งมาดากัสการ์ เนื่องจากพระองค์ถูกกล่าวหาว่าเป็นกบฏต่อราชบัลลังก์ของพระนางรานาวาโลนา สถานที่ฝังพระบรมศพของพระองค์นั้นยังไม่เป็นที่ทราบแน่ชัด
สมูทที

สมูททีบลูเบอร์รี
สมูททีกับเครื่องปั่น
บาร์สมูททีในแอฟริกา
สมูทที (อังกฤษ: smoothie, smoothi, smoothee หรือ smoothy) เป็นเครื่องดื่มประเภทปั่นและเพิ่มความหวาน ที่ทำมาจากผลไม้สดในบางครั้ง (ผลไม้ปั่น) และในบางแก้วจะเพิ่มช็อกโกแลตหรือเนยถั่วลิสงลงไปด้วย นอกจากจะใส่ผลไม้ลงไปในน้ำปั่นแล้ว หลาย ๆ เมนูของสมูททีจะใส่น้ำแข็งบด ผลไม้แช่แข็ง น้ำผึ้ง หรือมีน้ำเชื่อมและน้ำแข็งเป็นส่วนผสม สมูททีมีความคล้ายกับนมและไอศกรีมปั่น ซึ่งมีความหนากว่าน้ำที่นำไปปั่นคล้ายหิมะ เพราะสมูททียังสามารถส่วนประกอบของนม โยเกิร์ต หรือไอศกรีมได้อีกด้วย
สมูททีมักจะทำการตลาดกับผู้ที่ใส่ใจสุขภาพและบางร้านอาหารก็มส่วนผสมอื่นให้ใส่เพิ่มเติม เช่น นมถั่วเหลือง ชาเขียว ผงหางนม ผลิตภัณฑ์เสริมอาหารสมุนไพร หรือผลิตภัณฑ์เสริมอาหารอื่น ๆ
เครื่องปั่นน้ำผลไม้ไฟฟ้าให้กำเนิดสมูททีขึ้นในสหรัฐอเมริกา คำว่า "สมูทที" ได้รับการบัญญัติเป็นครั้งแรกโดยเมเบล สเตกเนอร์ ในวันที่ 23 มิถุนายน ค.ศ. 1940 ในบทความที่ชื่อ "Let the blender do it for you" ซึ่งตีพิมพ์ในนิวยอร์กเฮรัลด์ทริบูน (New York Herald Tribune) (หน้า 14-15) เธอเขียนว่า "ตัวอย่าง ใส่นม 1 ออนซ์ ตามด้วยน้ำผลไม้ น้ำมะเขือเทศ หรือน้ำผลไม้อื่น ๆ ที่ต้องการในเครื่องปั่น หรืออาจจะเพิ่มกล้วย สตรอเบอร์รี่ เชอร์รี่หลุม ผักหั่นก็ได้ และวางเครื่องปั่นบนแท่นปั่น จากนั้นก็เปิดเครื่อง หลังจากนั้นไม่ถึง 1 นาที เราก็จะได้ สมูททีกล้วย น้ำหวานผลไม้ หรือเครื่องดื่มค็อกเทลผักดิบ"
ตัวสะกด "Smoothee" ปรากฏให้เห็นในปี ค.ศ. 1940 และยังมีความเชื่อมโยงกับโฆษณาเครื่องปั่นใหม่ในปีนั้นอีกด้วย นอกจากนั้นในปีเดียว บริษัทเวริงได้รับการจัดตั้งขึ้นโดยได้รับความนิยมบวกกับความสามารถของเฟร็ด เวริง เขาได้ตีพิมพ์หนังสือเล็ก ๆ เป็นครั้งแรก โดยมีชื่อหนังสือว่า "Recipes to Make Your Waring-Go-Round" ซึ่งมี 12 สูตรสำหรับทำ "สมูททีนม" ต่อมา เวริงได้จ้างเมเบล สเตกเนอร์ ซึ่งเป็นที่ปรึกษาด้านคหกรรมศาสตร์จากมหาวิทยาลัยวิสคอนซิน มาเพื่อพัฒนาสูตรสมูททีในบริษัท
สมูททีเกิดขึ้นเป็นครั้งแรกภายในบ้านที่มีเครื่องปั่นน้ำผลไม้ไฟฟ้า สมูททีกลายเป็นที่รู้จักและทำกันอย่างแพร่หลายในสหรัฐอเมริกาในช่วงปลายคริสต์ทศวรรษ 1960 เมื่อผู้ผลิตไอศกรีมและร้านอาหารเพื่อสุขภาพเริ่มขายเครื่องปั้นให้พวกเขา เมื่อถึงคริสต์ทศวรรษ 1990 และ 2000 สมูททีมีขายอยู่ในร้านกาแฟและมีขายในรูปแบบบรรจุขวดที่ซูเปอร์มาร์เก็ตทั่วโลก
ประวัติ

ร้านอาหารเพื่อสุขภาพบนชายฝั่งตะวันตกของสหรัฐอเมริกาเริ่มขายเครื่องดื่มผลไม้ปั่นในปี ค.ศ. 1930 ซึ่งทำตามสูตรในบราซิล ในยุคปี ค.ศ. 1940 หนังสือทำอาหารเวริงตีพิมพ์สูตร "สมูททีกล้วย" และ "สมูททีสับปะรด" คำว่า "สมูทที" ถูกหนังสือ นิตยสาร และหนังสือพิมพ์นำไปใช้เรียกสิ่งที่ได้จากการปั่นสิ่งของในเครื่องปั่น
ผู้อำนวยการสมาคมน้ำผลไม้และสมูทที แดน ติตัส ระบุในหนังสือของสมูทที "The Original Smoothie Book" ว่า "สมูททีที่เป็นที่นิยมในช่วงกลางปี ค.ศ. 1960 เมื่อมีการฟื้นฟูในประเทศสหรัฐอเมริกาในการรับประทานแต่ผัก" เครื่องหมายการค้าแรกของน้ำผลไม้ปั่นอยู่ในกลางปี ​​ค.ศ. 1970 ที่มีชื่อ "สมูททีแคลิฟอร์เนีย" ซึ่งออกวางตลาดโดยบริษัทแคลิฟอร์เนียสมูททีจากพารามัส นิวเจอร์ซีย์ จากปี 1960 และต้นปี 1970 สมูททีเป็นผลไม้ น้ำผลไม้และน้ำแข็งที่หาได้โดยทั่วไป" และในช่วงต้นปี ค.ศ. 1970 นมเย็นถูกนำไปปั่นเพื่อทำเป็น "น้ำผลไม้ปั่น"
เครื่องดื่มปั่นเหล่านี้ถูกนำมาเสิร์ฟที่ร้านอาหารสุขภาพท้องถิ่นและร้านค้าที่ขายอาหารสุขภาพ
ในช่วงต้นคริสต์ทศวรรษ 1970 สตีเฟ่น คูนาว์ ผู้ร่วมก่อตั้งสมูทที คิง เริ่มขายเครื่องดื่มผลไม้ปั่นภายใต้ชื่อ "สมูทที" แต่อย่างไรก็ตาม คูนาว์ยอมรับว่าเขา "ไม่ได้คิดค้นคำว่าสมูทที" แต่เขาระบุว่า คำว่า "สมูทที" "ผลไม้และน้ำผลไม้ถูกคิดค้นโดยพวกฮิปปี" เมื่อย้อนกลับไปในช่วงปลายปี ค.ศ. 1960 และในช่วงปี ค.ศ. 1980 ความนิยมที่เพิ่มขึ้นของการเล่นกีฬาและการออกกำลังกายนำไปสู่​​การตลาดของอาหารเสริมผลิตภัณฑ์และอาหารเพื่อสุขภาพ ในช่วงเวลานั้นเอง บาร์น้ำผลไม้และสมูททีได้เปิดให้บริการ โดยคริสต์ทศวรรษ 2000 "อุตสาหกรรมน้ำผลไม้และอุตสาหกรรมสมูททีมีมูลค่าหลายพันล้านดอลลาร์"
ตั้งแต่ปี ค.ศ. 1990 บริษัทที่ทำสมูททีต่าง ๆ อย่างเช่น บูสเตอร์จูซ ใช้โยเกิร์ตแช่แข็ง เพื่อให้สมูททีของพวกเขามีลักษณะหนาด้วยครีม และนมผสมไอศกรีม สมูททีผลไม้หลายชนิดถูกพบเมดิเตอร์เรเนียน ซึ่งตั้งอยู่ตะวันออกกลาง อาหารอินเดียเช่นชาร์แบต (Sharbat) ซึ่งโดยทั่วไปทำจากโยเกิร์ต น้ำผึ้ง และผลไม้สด มะม่วงปั่นแบบดั้งเดิมในประเทศอินเดียเป็นสมูททีสำหรับฤดูร้อน ซึ่งประกอบด้วย มะม่วง น้ำแข็งบด นม และน้ำตาลทราย และนำมาผสมลงในสมูททีหนา ๆ โดยใช้เครื่องปั่น ในขณะที่ในภาคใต้ของอินเดีย สมูททีสับปะรดใส่น้ำแข็งบดและน้ำตาล (ไม่ใส่นม) ซึ่งเป็นที่นิยมมาก สมูททียังสามารถนำมาผสมกับน้ำอัดลมและ/หรือเครื่องดื่มแอลกอฮอล์เพื่อทำเครื่องดื่มค็อกเทล
สมูททีกับการลดน้ำหนัก

สมูททีถูกจัดให้เป็นอาหารสำหรับการลดน้ำหนักมานานแล้ว ซึ่งแน่นอนว่ามีทั้งส่วนที่จริงและไม่จริงผสมกันอยู่ในเรื่องนี้ เหตุเพราะในผลไม้แต่ละประเภทล้วนมีน้ำตาลธรรมชาติในปริมาณที่สูง แน่นอนว่าการรับน้ำตาลเหล่านั้นแม้ว่าจะเป็นธรรมชาติก็ตามในปริมาณที่มากเกินไป แทนที่จะช่วยให้ผอมลงมันกลับจะช่วยให้น้ำหนักตัวเราเพิ่มขึ้นได้ ดังนั้นหากจะใช้สมูททีในการลดน้ำหนักล่ะก็ ควรเลือกผลไม้ที่มีปริมาณน้ำตาลต่ำ และพยายามเลือกโยเกิร์ต นม และส่วนผสมอื่นๆ ที่ไขมันต่ำด้วย เพราะบางครั้งสมูททีแก้วเดียวก็ให้พลังงานมากกว่าข้าวทั้งจานเสียอีก
ผลไม้ที่ดีต่อการนำมาทำสมูททีก็มีอย่างเช่น สตรอว์เบอร์รี  กีวี บลูเบอรี่ กล้วยหอม แตงโม เป็นต้น
↑  สตรอว์เบอร์รี
สมาคมเพื่อความก้าวหน้าทางวิทยาศาสตร์อเมริกัน

| --- | --- |
สัญลักษณ์
ชื่อย่อ: AAAS
ก่อตั้ง: 20 กันยายน 1848 (176 ปีก่อน) (1848-09-20)
ที่ตั้ง: ศูนย์วิทยาศาสตร์และวิศวกรรมวิลเลียม ที. โกลเดน วอชิงตัน ดี.ซี. สหรัฐ
สมาชิก  : มากกว่า 120,000 คน
เว็บไซต์: www.aaas.org
ชื่อในอดีต: สมาคมนักธรณีวิทยาและนักธรรมชาติวิทยาอเมริกัน
สำนักงานของสมาคมในกรุงวอชิงตัน ดี.ซี.
สมาคมเพื่อความก้าวหน้าทางวิทยาศาสตร์อเมริกัน (อังกฤษ: American Association for the Advancement of Science, AAAS) เป็นองค์การไม่แสวงหาผลกำไรนานาชาติในสหรัฐ มีจุดประสงค์เพื่อส่งเสริมการร่วมมือกันระหว่างนักวิทยาศาสตร์ พิทักษ์รักษาอิสรภาพทางวิทยาศาสตร์ สนับสนุนความรับผิดชอบทางวิทยาศาสตร์ และสนับสนุนการศึกษาและการเผยแพร่ความรู้ทางวิทยาศาสตร์เพื่อความเป็นอยู่ที่ดีของมนุษยชาติ
เป็นสมาคมวิทยาศาสตร์ทั่วไปที่ใหญ่ที่สุดในโลก โดยมีสมาชิกทั้งที่เป็นบุคคลและองค์กรถึง 126,995 รายในท้ายปี 2551[ต้องการอ้างอิง]
เป็นผู้ดำเนินการพิมพ์วารสารวิทยาศาสตร์ที่ทบทวนโดยผู้รู้เสมอกันรายสัปดาห์ Science ซึ่งมีสมาชิกประจำที่ 138,549 ราย
และเป็นวารสารแนวหน้าระดับโลกวารสารหนึ่ง
จุดยืน

กรรมการผู้จัดการของสมาคมระหว่างปี 2544-2558 พิมพ์บทความบรรณาธิการเป็นจำนวนมากที่ยกประเด็นว่า มีคนมากมายที่รวมความรู้ทางวิทยาศาสตร์และความเชื่อศาสนาเข้าในชีวิตประจำวัน
เขาต่อต้านการการเพิ่มเนื้อความที่ไม่ใช่วิทยาศาสตร์ เช่นที่มาจากองค์กรโปรโหมตความเชื่อทางศาสนาต่าง ๆ เข้าสู่หลักสูตรสอนวิทยาศาสตร์ในโรงเรียน
ในเดือนธันวาคม 2549 สมาคมยอมรับบทความเกี่ยวกับการเปลี่ยนแปลงสภาพภูมิอากาศ ซึ่งกล่าวว่า "หลักฐานทางวิทยาศาสตร์ชัดเจน คือ การเปลี่ยนแปลงสภาพภูมิอากาศเพราะเหตุกิจกรรมของมนุษย์กำลังเกิดขึ้นในปัจจุบัน และเป็นภัยใหญ่ขึ้นเรื่อย ๆ ต่อสังคมมนุษย์... ทั้งอัตราความเปลี่ยนแปลงและหลักฐานเกี่ยวกับความเสียหาย ได้เพิ่มขึ้นอย่างสำคัญภายใน 5 ปีที่ผ่านมา
เวลาที่ต้องควบคุมการปล่อยแก๊สเรือนกระจกก็คือเดี๋ยวนี้"
ในเดือนกุมภาพันธ์ 2550 สมาคมได้ใช้ภาพถ่ายผ่านดาวเทียมเพื่อบันทึกการละเมิดสิทธิมนุษยธรรมในประเทศพม่า
ในปีต่อมา สมาคมจัดตั้งศูนย์เพื่อการทูตวิทยาศาสตร์ (Center for Science Diplomacy) เพื่อเสริมความสัมพันธ์ทางวิทยาศาสตร์และอื่น ๆ กับประเทศหุ้นส่วน โดยโปรโหมตการทูตวิทยาศาสตร์ (science diplomacy) คือการร่วมมือกันทางวิทยาศาสตร์ระหว่างประเทศเพื่อแก้ปัญหาที่มีร่วมกัน และส่งเสริมการร่วมมือกันแบบสร้างสรรค์ระดับนานาชาติ
ในปี 2555 สมาคมพิมพ์บทความบรรณาธิการ
จัดงานที่รัฐสภาสหรัฐ และเผยแพร่การวิเคราะห์งบประมาณการวิจัยและพัฒนา (R&D) ของรัฐบาลกลางสหรัฐ เพื่อเตือนว่าการลดงบประมาณ R&D จะมีผลรุนแรงต่อความก้าวหน้าทางวิทยาศาสตร์
จุดยืน > จีเอ็มโอ

ข้อมูลเพิ่มเติม: ข้อโต้เถียงเรื่องอาหารดัดแปรพันธุกรรม
คณะกรรมการอนุมัติคำแถลงการณ์ในปี 2555 ว่า
การปรับปรุงพืชโดยเทคโนโลยีชีวภาพระดับโมเลกุลปลอดภัย
การวิ่งเต้นให้ขึ้นป้ายสิ่งมีชีวิตดัดแปรพันธุกรรมไม่มีเหตุผลทางวิทยาศาสตร์ และจะมีผลให้ผู้บริโภคเข้าใจผิดและตระหนกตกใจอย่างผิด ๆ
พืชดัดแปรพันธุกรรมที่ได้อนุมัติให้ใช้เป็นอาหารมนุษย์ในสหรัฐ มีการทดสอบมากมายยิ่งกว่าอาหารธรรมดา
ข่าวว่าอาหารดัดแปรพันธุกรรมทำให้เกิดปัญหาในสัตว์ล้วนแต่ไม่ผ่านการตรวจสอบทางวิทยาศาสตร์
พืชผลดัดแปรพันธุกรรมให้ประโยชน์ทั้งกับเกษตรกร สิ่งแวดล้อม และผู้บริโภค
ถ้าเป็นคำถามที่ว่า "อาหารจีเอ็มโอปลอดภัยที่จะบริโภคหรือไม่" ความเห็นของสาธารณชนและของนักวิทยาศาสตร์สมาชิกของสมาคมแตกต่างกันมาก คือประชาชน 37% เห็นว่าปลอดภัย แต่นักวิทยาศาสตร์ 88% เห็นว่าปลอดภัย
สิ่งตีพิมพ์

นอกจากวารสารหลักของสมาคมคือ Science แล้ว สมาคมยังตีพิมพ์วารสาร Science Signaling (รายสัปดาห์ เกี่ยวกับเซลล์และระบบชีวภาพ) Science Translational Medicine (เกี่ยวกับการแพทย์ทั่วไปข้ามสาขา) และล่าสุดคือ Science Advances โดยเข้าถึงได้ฟรี
เชิงอรรถและอ้างอิง

↑  "BPA Worldwide". BPA Worldwide. คลังข้อมูลเก่าเก็บจากแหล่งเดิมเมื่อ 23 July 2008. สืบค้นเมื่อ 2008-06. {{cite web}}: ตรวจสอบค่าวันที่ใน: |accessdate= (help)
↑  "Alien Life Discovered in a Meteorite! Or Maybe No". Time magazine online. 7 March 2011. คลังข้อมูลเก่าเก็บจากแหล่งเดิมเมื่อ 24 August 2013. สืบค้นเมื่อ 11 March 2016. The paper, meanwhile, had been published in Science, one of the world's top scientific journals, which gave it even more apparent gravitas.
↑  
Leshner, Alan I (28 May 2008). "'Academic Freedom' Bill Dangerous Distraction" (PDF). The Shreveport Times.
↑  
Leshner, Alan I (6 May 2008). "Anti-science law threatens tech jobs of future" (PDF). The Times-Picayune.
↑  
Leshner, Alan I (11 September 2006). "Design: Critical Deception?" (PDF). Akron Beacon-Journal.
↑  "AAAS Board Statement on Climate Change" (PDF). AAAS. December 2006.
↑  "Satellite Images Verify Myanmar Forced Relocations, Mounting Military Presence". ScienceMode. คลังข้อมูลเก่าเก็บจากแหล่งเดิมเมื่อ 26 February 2008. สืบค้นเมื่อ 1 October 2007.
↑  "AAAS - AAAS News Release: AAAS Opens New Center for Science Diplomacy to "Promote International Understanding and Prosperity"". www.aaas.org. คลังข้อมูลเก่าเก็บจากแหล่งเดิมเมื่อ 12 May 2009. สืบค้นเมื่อ 1 June 2009.
↑  Leshner, Alan I (27 September 2012). "Stalling science threatens every domain of modern life" (PDF). Bradenton Herald.
↑  
"Sequestration Budget Cuts Would Cripple U.S. Scientific Progress, Experts Warn". AAAS. 21 November 2012.
↑  
"Federal and State Research Could Be Crippled by Looming Cuts, Says New AAAS Report". AAAS. 28 September 2012.
↑  "Statement by the AAAS Board of Directors On Labeling of Genetically Modified Foods" (PDF). AAAS. 20 October 2012.
↑  Cary Funk, Lee Rainie (2015-01-29). "Public and Scientists' Views on Science and Society" (PDF). pewinternet.org. Pew Research Center. p. 37. คลังข้อมูลเก่าเก็บจากแหล่งเดิม (PDF)เมื่อ 29 April 2015. สืบค้นเมื่อ 28 April 2015. Fully 88% of AAAS scientists say it is generally safe to eat genetically modified (GM) foods compared with 37% of the general public who say the same, a gap of 51 percentage points.Link to key data เก็บถาวร 2019-01-09 ที่ เวย์แบ็กแมชชีน
↑  McNutt, Marcia; Leshner, Alan I. (14 February 2014). "Science Advances" (PDF). Science. 343 (6172): 709. doi:10.1126/science.1251654.
แหล่งข้อมูลอื่น

เว็บไซต์ทางการ
วารสารวิทยาศาสตร์เข้าถึงได้ฟรี Science Advances
EurekAlert! - an online, global news service operated by the AAAS
สมาพันธ์สมาคมภาพยนตร์แห่งชาติ

สมาพันธ์สมาคมภาพยนตร์แห่งชาติ อักษรย่อว่า "สสภช"  (อังกฤษ: Thai Federation of Motion Pictures and Contents Associations, TMPC) เดิมชื่อ สมาคมสมาพันธ์ภาพยนตร์แห่งชาติ
สมาพันธ์สมาคมภาพยนตร์แห่งชาติ ได้รับการจัดตั้งเมื่อปี พ.ศ. 2534 เพื่อแก้ปัญหาต่างๆ ในวงการอุตสาหกรรมภาพยนตร์ไทยที่เกิดขึ้นในแต่ละสาขาอาชีพ ที่กระจัดกระจายอยู่ในวงการ ดังนั้น จึงได้มีการรวมกลุ่มกันระหว่างบุคคลในวงการภาพยนตร์ขึ้น เพื่อเป็นศูนย์รวมของความ คิดเห็น การพัฒนา การดำรงไว้ ซึ่งอุตสาหกรรมภาพยนตร์แห่งชาติ และเพื่อร่วมกันสร้างสรรค์จรรโลงภาพยนตร์ให้มีการเติบโตยิ่งขึ้นมั่นคงสืบไป โดยมี 11 สาขาอาชีพ ประกอบด้วย ผู้ประกอบการในสาขาผู้อำนวยการสร้าง สาขาโรงภาพยนตร์ สาขาผู้จัดจำหน่าย สาขาผู้กำกับ สาขาดารา - นักแสดง สาขาทีมงานสร้าง สาขานักพากย์ สาขาแลป สาขาผู้สื่อข่าวบันเทิง สาขานักวิชาการภาพยนตร์ สาขาผู้ผลิตและจำหน่ายวีดิทัศน์ โดยมีคณะกรรมการสมาคมและคณะกรรมการบริหาร สมาพันธ์ฯ เข้ามาบริหารจัดการองค์กร ให้มีการพัฒนาขึ้นตามลำดับ
องค์กรเครือข่ายสมาพันธ์

ในปัจจุบันสมาพันธ์สมาคมภาพยนตร์แห่งชาติเป็นที่รวมตัวของสมาคมผู้ประกอบการภาพยนตร์และวีดิทัศน์ทั้งสิ้น 13 สมาคม ดังต่อไปนี้
สมาคมผู้ประกอบการโรงภาพยนตร์
สมาคมผู้กำกับภาพยนตร์ไทย
สมาคมผู้บริหารการผลิตภาพยนตร์ต่างประเทศ
สมาคมศิลปินตลก (ประเทศไทย)
สมาคมนักพากย์ภาพยนตร์
สมาคมเทคนิค ไทยแลป ฟิล์มภาพยนตร์
สมาคมผู้ประกอบการแอนิเมชั่นและคอมพิวเตอร์กราฟิกส์ไทย
สมาคมไทยธุรกิจอิเล็คโทรนิคบันเทิง
สมาคมการค้าผู้ประกอบการธุรกิจบันเทิงไทย
สมาคมดนตรีแห่งประเทศไทยในพระบรมราชูปถัมภ์
สมาคมอุตสาหกรรมเพลงไทย
สมาคมนักข่าวบันเทิง
สมาคมเกมและสื่อดิจิตอลบันเทิง
ทำเนียบนายกสมาคมและประธานสมาพันธ์

นายไพจิตร ศุภวารี เป็นนายกสมาคม 2 สมัย พ.ศ. 2534 – พ.ศ. 2537
นายสุพจน์ พิสิฐวุฒินันท์ เป็นนายกสมาคม 2 สมัย พ.ศ. 2538 – พ.ศ. 2541
นายคมน์ อรรฆเดช เป็นนายกสมาคม 2 สมัย พ.ศ. 2542 – พ.ศ. 2545
นายสมศักดิ์ เตชะรัตนประเสริฐ เป็นนายกสมาคม 2 สมัย พ.ศ. 2546 – พ.ศ. 2548
นายชัยวัฒน์  ทวีวงศ์แสงทอง เป็นนายกสมาคม 1 สมัย พ.ศ. 2549 – พ.ศ. 2550 และรักษาการนายกสมาคมฯ ระหว่าง พ.ศ. 2552 – 2553
นายจาฤก  กัลย์จาฤก เป็นนายกสมาคม พ.ศ. 2550 – 2552 และประธานสมาพันธ์ พ.ศ. 2553 – 2555
นายวิสูตร พูลวรลักษณ์ เป็นประธานสมาพันธ์ พ.ศ. 2555 – 2561
นายสมชัย ฉัตรพัฒนศิริ เป็นประธานสมาพันธ์ พ.ศ. 2561 – 2564
นายธนกร ปุลิเวคินทร์ เป็นประธานสมาพันธ์ พ.ศ. 2564 – ปัจจุบัน
ดูเพิ่ม

รางวัลภาพยนตร์แห่งชาติ สุพรรณหงส์
รายชื่อภาพยนตร์ไทยที่เสนอเข้าชิงรางวัลออสการ์ สาขาภาพยนตร์ภาษาต่างประเทศยอดเยี่ยม
แหล่งข้อมูลอื่น

เว็บไซต์ของสมาคมฯ
สมาพันธ์ยิงปืนรณยุทธนานาชาติ

| --- | --- |

กีฬา: ยิงปืนรณยุทธ
ประเภท: กีฬายิงปืน
อำนาจการควบคุม:  นานาชาติ
Membership: 108 ภูมิภาค
ตัวย่อ: IPSC
วันที่ก่อตั้ง: 24 พฤษภาคม ค.ศ. 1976 (1976-05-24)
สำนักงานใหญ่: อัมสเตอร์ดัม, เนเธอร์แลนด์
ประธาน: Vitaly Kryuchin (2018–ปัจจุบัน)
เว็บไซต์อย่างเป็นทางการ
ipsc.org
เป้ายิงแบบคลาสสิคของสมาพันธ์ยิงปืนรณยุทธนานาชาติ
สมาพันธ์ยิงปืนรณยุทธนานาชาติ (อังกฤษ: International Practical Shooting Confederation; อักษรย่อ: IPSC) เป็นองค์กรกีฬายิงปืนที่อิงรูปแบบมาจากยิงปืนรณยุทธ ซึ่งความแม่นยำ, พลัง และความเร็ว ล้วนเป็นสิ่งจำเป็นทั้งสิ้น ต่อความสำเร็จในการทำคะแนนสูงสุด
การก่อตั้งและองค์กร

สมาพันธ์ยิงปืนรณยุทธนานาชาติได้รับการก่อตั้งขึ้น ณ การประชุมที่จัดขึ้นในโคลัมเบีย รัฐมิสซูรี ในเดือนพฤษภาคม ค.ศ. 1976 ซึ่งมีผู้ที่ชื่นชอบยิงปืนรณยุทธจากทั่วโลกเข้าร่วมการประชุม โดยมีการสร้างระเบียบปฏิบัติรวมถึงสร้างกฎเกณฑ์สำหรับกีฬานี้ขึ้น โดยมี เจฟฟ์ คูเปอร์ เข้าทำหน้าที่เป็นประธานสมาพันธ์ยิงปืนรณยุทธนานาชาติคนแรก
ในขณะที่สมาพันธ์ยิงปืนรณยุทธนานาชาติเป็นองค์กรระหว่างประเทศ ประเทศทั้งหลายที่มีองค์กรเป็นของตนเองก็จะอยู่ภายใต้การกำกับดูแลของสมาพันธ์ยิงปืนรณยุทธนานาชาติ ตัวอย่างเช่น สมาพันธ์ยิงปืนรณยุทธสหรัฐอเมริกา (USPSA) ในสหรัฐอเมริกา และสมาพันธ์ยิงปืนรณยุทธสหราชอาณาจักร (UKPSA) ในสหราชอาณาจักร
เวิลด์ชูต

ตั้งแต่ ค.ศ. 1975 สมาพันธ์ยิงปืนรณยุทธนานาชาติได้จัดรายการ เวิลด์ชูต ซึ่งเป็นการแข่งขันหลายวัน โดยมี 30 รูปแบบการยิงเป็นอย่างน้อย โดยมียอดนักกีฬาสมาพันธ์ยิงปืนรณยุทธนานาชาติจากทั่วโลกเข้าร่วมแข่งขันชิงแชมป์โลก ซึ่งปัจจุบันมีการจัดเวิลด์ชูตขึ้นทุกๆสามปี โดยมีรายนามผู้ชนะเวิลด์ชูตที่ผ่านมา ดังนี้:
เรย์ แชปแมน (สหรัฐอเมริกา): เวิลด์ชูต I ค.ศ. 1975 ที่ซูริก ประเทศสวิตเซอร์แลนด์
ยาน ฟอสส์ (นอร์เวย์): เวิลด์ชูต II ค.ศ. 1976 ที่ซาลซ์บูร์ก ประเทศออสเตรีย
เดฟ เวสเตอร์เฮาท์ (โรดีเซีย): เวิลด์ชูต III ค.ศ. 1977 ที่ซาลิสบูรี ประเทศโรดีเซีย
จิมมี่ ฟอน ซอเจนเฟรย์ (แอฟริกาใต้): เวิลด์ชูต IV ค.ศ. 1979 ที่โจฮันเนสเบิร์ก ประเทศแอฟริกาใต้
รอสส์ ไซย์ฟรีด (สหรัฐอเมริกา): เวิลด์ชูต V ค.ศ. 1981 ที่โจฮันเนสเบิร์ก ประเทศแอฟริกาใต้
ร็อบ ลีแธม (สหรัฐอเมริกา): เวิลด์ชูต VI ค.ศ. 1983 ที่รัฐเวอร์จิเนีย สหรัฐอเมริกา
ร็อบ ลีแธม (สหรัฐอเมริกา): เวิลด์ชูต VII ค.ศ. 1986 ที่รัฐฟลอริดา สหรัฐอเมริกา
ร็อบ ลีแธม (สหรัฐอเมริกา): เวิลด์ชูต VIII ค.ศ. 1988 ที่การากัส ประเทศเวเนซุเอลา
ดัก เคอนิก (สหรัฐอเมริกา): เวิลด์ชูต IX ค.ศ. 1990 ที่แอดิเลด ประเทศออสเตรเลีย
แมตต์ แมคเลิร์น (แคนาดา): เวิลด์ชูต X ค.ศ. 1993 ที่บิสลีย์ ประเทศอังกฤษ
ทอดด์ จาเรตต์ (สหรัฐอเมริกา): เวิลด์ชูต XI ค.ศ.1996 ที่บราซีเลีย ประเทศบราซิล
เอริก โกฟเฟล (ฝรั่งเศส): เวิลด์ชูต WII ค.ศ. 1999 ที่เซบู ประเทศฟิลิปปินส์
เอริก โกฟเฟล (ฝรั่งเศส): เวิลด์ชูต WIII ค.ศ. 2002 ที่ปีเตอร์สเบิร์ก ประเทศแอฟริกาใต้
เอริก โกฟเฟล (ฝรั่งเศส): เวิลด์ชูต WIV ค.ศ. 2005 ที่ไกวย์อากิล ประเทศเอกวาดอร์
เอริก โกฟเฟล (ฝรั่งเศส): เวิลด์ชูต WV ค.ศ. 2008 ที่จังหวัดบาหลี ประเทศอินโดนีเซีย
เอริก โกฟเฟล (ฝรั่งเศส): เวิลด์ชูต WVI ค.ศ. 2011 ที่โรดส์ ประเทศกรีซ
ดูเพิ่ม

กีฬายิงปืน
แหล่งข้อมูลอื่น

สมาคมกีฬายิงปืนรณยุทธแห่งประเทศไทย เก็บถาวร 2012-05-03 ที่ เวย์แบ็กแมชชีน (ไทย)
เว็บไซต์ทางการ (อังกฤษ)
IPSC Canada (อังกฤษ)
สมาร์ทเอสเอ็มอี

| --- | --- |

ประเทศ:  ไทย
พื้นที่แพร่ภาพ:  ประเทศไทย
เครือข่าย: ช่องโทรทัศน์ผ่านดาวเทียม
คำขวัญ: Smart SME Channel ทีวีเพื่อเอสเอ็มอีไทย
ความเป็นเจ้าของ
เจ้าของ: บจก. พีเพิลมีเดีย
ประวัติ
เริ่มออกอากาศ: 1 พฤษภาคม พ.ศ. 2556 (11 ปี)
ลิงก์
เว็บไซต์: www.smartsme.tv
ออกอากาศ

ทีวีดาวเทียม
ทรูวิชันส์: ช่อง 49, 570
ทรู พีเอสไอ: ช่อง 49
พีเอสไอ: ช่อง 229
จีเอ็มเอ็มแซต: ช่อง 205
Big4: ช่อง 158
Sunbox: ช่อง 101
Dynasat: ช่อง 229
สื่อสตรีมมิง
เว็บไซต์: www.smartsme.tv
 
สมาร์ทเอสเอ็มอี ทีวีชี้ช่องรวย (อังกฤษ: Smart SME Channel) เป็นช่องโทรทัศน์ผ่านดาวเทียม นำเสนอเนื้อหาเกี่ยวกับภาคธุรกิจเอสเอ็มอี เริ่มออกอากาศวันที่ 1 พฤษภาคม พ.ศ. 2556  โดยมีคุณณรินณ์ทิพ วิริยะบัณฑิตกุล เป็นผู้อำนวยการสถานี
รายการโทรทัศน์ในปัจจุบัน

ตีโจทย์ประเทศไทย
SME News Station
Smart Focus (ออกอากาศคู่ขนานทาง วอยซ์ทีวี)
SME Smart Service  (ออกอากาศคู่ขนานทาง วอยซ์ทีวี)
ชี้ช่องรวยรายวัน
พีเพิลเกม ช้อนละหมื่น
รายการ ฮวงจุ้ย SME
ผู้ประกาศข่าว ผู้รายงานข่าว พิธีกร

ปิยะฉัตร กรุณานนท์  -ข่าวค่ำทันโลก
อ.มาโนช ประภาษานนท์  -นักพยากรณ์ รายการฮวงจุ้ยเอสเอ็มอี
อรัญญา ประทุมทอง  - พิธีกรรายการเมนูดูชี้ช่องรวย
วิยดา พีรรัฐกุล  - พิธีกรรายการ SMART FOCUS
แหล่งข้อมูลอื่น

เว็บไซต์ทางการ
สมาคมสโมสรยุโรป

| --- | --- |
ก่อนหน้า: กลุ่ม 14 และฟอรัมสโมสรยุโรป
ก่อตั้ง: มกราคม 2008; 16 ปีที่แล้ว (2008-01)
ประเภท: องค์กรกีฬา
สํานักงานใหญ่:  นียง, สวิตเซอร์แลนด์
สมาชิก  : 220 สโมสร
ประธาน:  นาศิร อัลเคาะลีฟี
สังกัด: ยูฟ่า
เว็บไซต์: ecaeurope.com
สมาคมสโมสรยุโรป (อังกฤษ: European Club Association (ECA)) เป็นองค์กรที่เป็นตัวแทนผลประโยชน์ของสมาคมฟุตบอลอาชีพในยูฟ่า เป็นองค์กรเดียวที่ได้รับการยอมรับจากสมาพันธ์และมีสโมสรสมาชิกในสมาคมสมาชิกยูฟ่าแต่ละแห่ง ก่อตั้งขึ้นใน ค.ศ. 2008 หลังจากการรวมตัวกันระหว่าง กลุ่ม 14 และฟอรัมสโมสรยุโรป ซึ่งประกอบด้วยสโมสรระดับชั้นนำจำนวนน้อยและไม่ได้รับการยอมรับจากยูฟ่า พันธกิจของอีซีเอ คือ "การสร้างรูปแบบการปกครองแบบใหม่ที่เป็นประชาธิปไตยมากขึ้น ซึ่งสะท้อนถึงบทบาทสำคัญของสโมสรอย่างแท้จริง" หลังการรุกรานยูเครนของรัสเซีย ค.ศ. 2022 อีซีเอระงับสมาชิกสโมสรรัสเซียเจ็ดสโมสร ได้แก่ เซนิตเซนต์ปีเตอส์เบิร์ก, สปาร์ตัคมอสโก, โลโคโมติฟมอสโก, ซีเอสเคเอ มอสโก, ครัสโนดาร์, รูบินคาซานและรอสตอฟ
ประวัติ

สมาคมสโมสรฟุตบอลยุโรปก่อตั้งเมื่อเดือนมกราคม 2551 โดยตั้งขึ้นมาแทนที่กลุ่ม กลุ่ม 14 ที่สลายตัวไป
สมาชิกก่อตั้ง

16 สโมสรต่อไปนี้ก่อตั้งสมาคมสโมสรยุโรปใน ค.ศ. 2008:
| 0 | 1 | 2 | 3 |
| --- | --- | --- | --- |
|   เบลเยียม อันเดอร์เลคต์  โครเอเชีย ดีนาโมซาเกร็บ  เดนมาร์ก โคเปนเฮเกน  อังกฤษ เชลซี  แมนเชสเตอร์ยูไนเต็ด |   ฝรั่งเศส ลียง  เยอรมนี ไบเอิร์นมิวนิก  กรีซ โอลิมเบียโกส |   อิตาลี ยูเวนตุส  มิลาน  มอลตา บีร์กีร์การา  เนเธอร์แลนด์ อายักซ์ |   โปรตุเกส โปร์ตู  สกอตแลนด์ เรนเจอส์  สเปน บาร์เซโลนา  เรอัลมาดริด   |
ดูเพิ่ม

European Professional Football Leagues
European Multisport Club Association
ข้อมูล

↑  Due to the liquidation in 2012 of the company that formerly ran the club, Rangers were not permitted to continue their full membership of the ECA. However Rangers FC was entitled to associated membership of ECA as considered to be a founding member with its history intact.
สมเด็จพระราชินีมูนิรา บิน อับดุลลาห์ อัล อัลเชคห์

| สมเด็จพระราชินีมูนิรา บิน อับดุลลาห์ อัล อัลเชคห์ |
| --- | --- |
 มูนิรา บิน อับดุลลาห์ อัล อัลเชคห์ สมเด็จพระราชินีมูนิราแห่งซาอุดิอาระเบีย
สมเด็จพระราชินีแห่งซาอุดิอาระเบีย
ประสูติ: พ.ศ. 2484
พระราชสวามี: สมเด็จพระราชาธิบดีอับดุลลาห์ บิน อับดุลลาซิซ
สมเด็จพระราชินีมูนิราแห่งซาอุดิอาระเบีย
สมเด็จพระราชินีมูนิรา บิน อับดุลลาห์ อัล อัลเชคห์ (อังกฤษ: Munira bint Abdullah Al Al Shaykh) เป็นพระอัครมเหสีในสมเด็จพระราชาธิบดีอับดุลลาห์ บิน อับดุลลาซิซ และเป็นสมเด็จพระราชินีแห่งราชอาณาจักรซาอุดิอาระเบีย
พระราชประวัติส่วนพระองค์

สมเด็จพระราชินีมูนิรา บิน อับดุลลาห์ อัล อัลเชคห์เสด็จพระราชสมภพเมื่อปีพ.ศ. 2484 ที่ประเทศซาอุดิอาระเบีย
สมเด็จพระราชินีมูนิรา ทรงอิเษกสมรสกับสมเด็จพระราชาธิบดีอับดุลลาห์ บิน อับดุลลาซิซ เมื่อปีพ.ศ. 2504
สมเด็จพระราชินีมุสบาห์ บิน นัสเซอแห่งจอร์แดน

| สมเด็จพระราชินีมุสบาห์ บิน นัสเซอแห่งจอร์แดน |
| --- | --- |
 มุสบาห์ บิน นัสเซอ
สมเด็จพระราชินีแห่งจอร์แดน
ประสูติ: พ.ศ. 2427
สวรรคต: 16 มีนาคม พ.ศ. 2504 (77 พรรษา)
พระราชสวามี: สมเด็จพระเจ้าอับดุลลอฮ์ที่ 1 แห่งจอร์แดน
พระราชบุตร: เจ้าหญิงฮายา สมเด็จพระเจ้าเฏาะลาลแห่งจอร์แดน เจ้าหญิงมูนีห์รา
มุสบาห์ บิน นัสเซอ
ราชวงศ์: ฮัชไมต์ (ฮาชิม)
พระราชบิดา: อาห์มี นัสเซอ ปาฮา
พระราชมารดา: ดีบาห์
(อังกฤษ: Musbah bint Nasser)
พระราชประวัติ

สมเด็จพระราชินีมุสบาห์ บิน นัสเซอแห่งจอร์แดน เสด็จพระราชชสมภพเมื่อปี พ.ศ. 2427 โดยทรงเป็นธิดาคนโตของ อาห์มี นัสเซอ ปาฮา และ นาง ดีบาห์ โดยพระองค์ทรงมีพระขนิษฐาฝาแฝด 1 คน ต่อมาทรงเข้าพระราชพิธีอภิเษกสมรสกับ สมเด็จพระเจ้าอับดุลลอฮ์ที่ 1 แห่งจอร์แดน เมื่อปี พ.ศ. 2447 รับพระราชทานพระอิสริยยศที่ สมเด็จพระราชินีแห่งจอร์แดน  ซึ่งพระองค์เป็นสมเด็จพระราชินีพระองค์แรกแห่งจอร์แดนอีกด้วย  โดยมีพระราชบุตรดังนี้
เจ้าหญิงฮายา
สมเด็จพระเจ้าเฏาะลาลแห่งจอร์แดน
เจ้าหญิงมูนีห์รา
หลังจากเษกสมรสกัน พระราชสวามีก็ทรงอภิเษกสมรสใหม่จำนวน 2 ครั้ง กับนางสาวซูดีรา และ นางสาวนาห์ดา บิน อูมา ซึ่งทั้ง 2 ได้รับพระราชทานพระอิสริยยศที่ เจ้าหญิงแห่งจอร์แดน เท่านั้น ต่อมาพระองต์ได้รับการสถาปนาเป็น สมเด็จพระอัครมเหสีแห่งจอร์แดน เนื่องจากสมเด็จพระเจ้าอับดุลลอฮ์ มรงมีพระบรมราชโองการเป็นกรณีพิเศษ เนื่องจากสมเด็จพระราชินีบุสบาห์ ทรงให้กำเนิดพระราชโอรส ซึ่งเป็นรัชทายาทในราชบัลลังก์
สมเด็จพระราชินีมึสบาห์ เสด็จสวรรคตเมื่อวันที่ 16 มีนาคม พ.ศ. 2504 สิริพระชนมายุ 77 พรรษา
| ก่อนหน้า |  | สมเด็จพระราชินีมุสบาห์ บิน นัสเซอแห่งจอร์แดน |  | ถัดไป |
| --- | --- | --- | --- | --- |
| พระองค์แรก |  |   สมเด็จพระราชินีแห่งจอร์แดน  (2489 - 2494) |  | สมเด็จพระราชินีไซน์ อัล-ชาราฟ เฏาะลาลแห่งจอร์แดน |
สมิหลาไทมส์

| --- | --- |
หนังสือพิมพ์ท้องถิ่นราย 10 วัน
ประเภท: หนังสือพิมพ์ท้องถิ่นรายสัปดาห์
รูปแบบ: หนังสือพิมพ์มวลชน (Mass Newspaper)
เจ้าของ: บริษัท สมิหลา ไทมส์ จำกัด
ผู้เผยแพร่: บริษัท สมิหลา ไทมส์ จำกัด
หัวหน้าบรรณาธิการ: สิทธินนท์ แก้วมรกต
บรรณาธิการบริหาร: สิทธินนท์ แก้วมรกต
ภาษา: ภาษาไทย
สำนักงานใหญ่: 41 ถ.คลองเรียน 2 ต.หาดใหญ่ อ.หาดใหญ่ จ.สงขลา 90110
เลขมาตรฐานสากล (ISSN): 1685-2168
OCLC number: 69223217 
เว็บไซต์: www.samilatimes.co.th
สมิหลา ไทมส์ (อังกฤษ: Samila Times) เป็นหนังสือพิมพ์ท้องถิ่นรายสัปดาห์ เสนอข่าวทั่วไปในภาคใต้ ของ บริษัท สมิหลา ไทมส์ จำกัด โดยมี สัมฤทธิ์ บุญรัตน์ เป็นผู้ก่อตั้ง สิทธินนท์ แก้วมรกต เป็นบรรณาธิการบริหารและผู้พิมพ์ผู้โฆษณา สิทธินนท์ แก้วมรกต เป็นบรรณาธิการข่าว ออกวางตลาดทุกวันที่ 1, 11 ,21 ของเดือน สมิหลา ไทมส์ เป็นสมาชิกสภาการหนังสือพิมพ์แห่งชาติ
รางวัล

รางวัลจริยธรรมดีเด่น 2 ปีซ้อน
ดูเพิ่ม

เว็บไซต์หนังสือพิมพ์สมิหลา ไทมส์
แหล่งข้อมูลอื่น

สภาการหนังสือพิมพ์แห่งชาติ เก็บถาวร 2010-02-10 ที่ เวย์แบ็กแมชชีน
สมาคมสร้างคุณค่าสากล

สมาคมสร้างคุณค่าสากล (อังกฤษ: Soka Gakkai International) เป็นองค์กรพุทธศาสนาที่มีสมาชิกมากกว่า 12 ล้านคนใน 192 ประเทศและเขตปกครอง (ข้อมูลปี ค.ศ. 2008) สมาชิกสมาคมจะปรับใช้หลักพุทธธรรมของพระนิจิเร็งไดโชนิงกับการดำเนินชีวิตในแต่ละวัน